### Beslutning

Godkendt med Økonomiudvalgets bemærkninger.

### Sagsfremstilling

### Resume og sagens baggrund

Det nære sundhedsvæsen er inde i en udvikling, hvor der er stor fokus på borgernes muligheder for at kunne få sundhedsydelser tæt på egen bolig. Hvad der ikke er svært, skal være nært. Det gælder Regeringens udspil omkring sundhedsklynger og nærhospitaler, og det gælder også det samarbejde, som Region Sjælland og Kalundborg Kommune er ved at etablere omkring bl.a. styrkelse af fælles akutfunktion, fælles faglig kvalitetsorganisation og fælles uddannelse og kompetenceudvikling.

Det betyder, at ældreområdet i endnu højere grad skal være gearet til at kunne håndtere de opgaver, som forventes overdraget eller allerede overdrages til kommunerne.

Endvidere har analyser vist, at der er behov for at se nærmere på takststrukturen, ligesom der er behov for at arbejde med harmoniseringen af såvel serviceniveau og personaleforhold indenfor ældreområdet.

Der foreligger derfor forslag til en ændring af rammerne for udvikling og styring af fremtidens ældreområde i Kalundborg Kommune.

### Indstillinger

Direktøren indstiller, at

1. den foreslåede ændring af chefansvaret godkendes og
2. den foreslåede takststruktur godkendes.

### Behandling

Hovedudvalget, Direktionen, Økonomiudvalget, Kommunalbestyrelsen.

### Sagsfremstilling

Ældreområdet i Kalundborg Kommune er opdelt såvel geografisk, som fagligt. Den geografiske opdeling ser vi omkring IP Nord (tidligere Kalundborg Kommune) og IP Syd (tidligere Høng, Gørlev, [adresse] og Bjergsted Kommuner). Den faglige opdeling ser vi omkring KDE (Kompetencecenter for Demens) og FOG (Forebyggelse og Genoptræning). De respektive områder ledes af en områdechef.

Den geografiske opdeling udfordrer på forskellig vis. På trods af vedtagne kvalitetsstandarder kan opleves forskelle på serviceniveauet afhængigt af, hvor borgeren bor i kommunen. Der mangler med andre ord en fuldstændig harmonisering af serviceniveauerne i ældreområdet.

Fra medarbejderside er det flere gange blevet fremhævet, at man undres over, at sammenlignelige udfordringer og opgaver håndteres forskelligt i de to områder. Det kan eksempelvis være vejlederopgaven ved uddannelse af elever, personaleforhold i forbindelse med kompetenceudvikling, præferencer for anvendelse af uddannet personale, osv. Endvidere er der også et ønske om mere tid hos teamlederne til personaleledelse og sparring med medarbejderne.

Aktuelt er ældreområdet i gang med en forandringsproces ifm. §83A projektet, hvor fokus er på den rehabiliterende indsats, dokumentationspraksis og øget kontinuitet i hjemmeplejen. Der etableres mindre hold omkring borgeren, så medarbejderne over tid, i højere grad er med i den daglige planlægning af ruter og vagtplaner, ligesom nødvendig faglighed er en del af holdmøderne. Det gælder deltagelse fra visitationen, sygeplejen, genoptræningen og plejen. Medarbejderne forankres i den nuværende organisation, men deltager i de tværgående holdmøder.

Der arbejdes fokuseret på rekrutterings- og fastholdelsesinitiativer.

Endelig etableres fælles enheder for hjemmeplejen i Gørlev og Svebølle, mens der fortsat er en opdeling mellem sygeplejen og frit valg i Kalundborg. Etableringen af disse enheder medvirker til at øge muligheden for at få drøftet og håndteret dagligdags udfordringer hos borgerne mellem de forskellige fagligheder på stedet.

Takstfastsættelsen for ydelser i ældreplejen og på plejehjem er også påvirket af den aktuelle geografiske opdeling, ligesom anvendelsen af IT-systemerne til registrering af tid, herunder planlægning m.v. kan opleves forskelligt. Konkret betyder det, at IP Syd i flere år har dækket underskud i hjemmeplejen med overskud fra plejehjemsområdet. Det har kunnet lade sig gøre fordi taksterne for plejehjemmene i Syd er højere end taksterne for plejehjemmene i [adresse].

På baggrund af de nævnte udfordringer anbefales en række tiltag, som kan iværksættes efter politisk godkendelse.

Pr. 1. januar 2022:

1. En fælles chef for Sygeplejen, Hjemmeplejen og Odinscenteret. Ledelsesspænd på 10-12 teamledere. Ca. 490 medarbejdere.
2. En fælles chef for plejehjemmene – [adresse], [adresse], Jernholtparken, [adresse], Bregninge, [adresse], [adresse], Rørmosecenteret og Nyvangsparken – og tilhørende dagcentre/daghjem. [adresse] på 10-12 teamledere. Ca. 450 medarbejdere.
3. Der etableres en takststruktur, som understøtter, at der sikres et ensartet serviceniveau på sammenlignelige plejehjem.
4. Takststrukturen med en forhøjet takst på [adresse], [adresse], demensplejehjemmene og Odinscenteret fastholdes uændret.
5. Afregning af frit valg foretages efter visiteret tid i stedet for leveret/planlagt tid.
6. Sygeplejen og Odinscenteret fastholdes uændret med et rammebudget.

   Pr. juli 2022:
7. Lederrollerne (niveau 2 og 3) defineres med særligt fokus på ledelsesspænd for teamlederne.
8. Støttefunktionernes (økonomi, udvikling m.v.) omfang og placering skal afklares. Særligt i forhold til betydningen for den kommunale drift i forbindelse med udviklingen af det nære sundhedsvæsen.

   Pr. januar 2023:
9. Forebyggelse og Genoptrænings relationer og samarbejdsflader ind i den nye organisering skal afklares. Særligt i forhold til opgaverne ind i samarbejdet omkring sundhedsklynger, nærhospitaler og den fælles akutfunktion.

Forslaget er sendt i høring i MED-organisationen. Høringssvarene fremgår af bilag.

### Økonomiske konsekvenser

Det forudsættes, at takstændringerne under ét ikke får økonomiske konsekvenser for ældreområdet i forhold til forventet regnskab 2021, ved uændret efterspørgsel.

Med ændringen nedlægges en chefstilling. Mindre-udgiften indgår i takstberegningerne.

### Sagens forløb

02-12-2021 Hovedudvalget
Hovedudvalget anbefaler indstillingerne, idet der fortsat er en medinddragelse i implementeringen.
 06-12-2021 Direktionen
Anbefales.
 08-12-2021 Økonomiudvalget 2021

Anbefales med bemærkningen fra Hovedudvalget, og idet det bemærkes, at sagen efter behandlingen sendes til orientering i Ældre- og Sundhedsudvalget samt Ældrerådet (Seniorrådet).

 15-12-2021 Kommunalbestyrelsen

Godkendt med Økonomiudvalgets bemærkninger.

 03-01-2022 Ældre- og Sundhedsudvalget
Beslutning ikke frigivet
 10-01-2022 Ældrerådet
Beslutning ikke frigivet